|  |  |
| --- | --- |
|   | Suunnitelmat 8 § / 2019 |

Juankosken torin saneerauksen yhteydessä poistettavaksi esitettävät männyt, torisuunnitelmaan esitettävät muutokset

Kuopion kaupungin Juankosken torin saneeraussuunnitteluun liittyen esitetään nykyiset torin läheisyydessä olevat mäntypuut kaadettavaksi torin saneerauksen yhteydessä.

Selostus ja perustelu Kuopion kaupunki saneeraa Juankosken torin vuoden 2019 aikana.
Torin saneerauksen yhtenä tavoitteena on ollut alueen eri toimintojen ja liikennemuotojen (henkilöauto-, pakettiauto-, linja-auto- sekä taksi-liikenne ja kevyt liikenne) nykyistä parempi, selkeämpi ja turvallisempi jäsentely ja erottelu toisistaan. Alueelle on suunniteltu uusia jalankulku- ja pyöräily-yhteyksiä sekä ajoväyliä.

Kohteen suunnittelua koskeva torisuunnitelmaehdotus on kaupunkira-kennelautakunnan päätöksellä § 236 hyväksytty nähtäville 12.12.2018. Nähtävillä olo päättyi 11.1.2019. Nähtävilläoloaikana suunnitelmaan tuli yksi muistutus ja yksi kannanotto, joihin laadittu vastine on kaupunkisuunnittelujohtajan päätöksellä § 1/2019 (23.1.2019) hyväksytty. Torisuunnitelma on hyväksytty kaupunkisuunnittelujohtajan päätöksellä 2 § 12.2.2019.

Poikkitietä koskeva katusuunnitelma on hyväksytty aiemmin 21.11.2018. Katusuunnitelman nähtävilläoloaikana ei tullut muistutuksia.

Torin luoteiskulmalla, kauppakiinteistön länsipuolella sijaitseva osa asfaltoidaan. Alue on laajuudeltaan noin 320 m2 ja kuuluu Kuopion kaupungin omistukseen. Voimassa olevan asemakaavan mukaisesti alue kuuluu urheilutoimintaa palvelevien rakennusten korttelialueeksi ja on merkitty johtoja varten varatuksi osaksi aluetta. Alueen länsireunalla sijaitsee muuntamo (Savon Voima). Tämän urakan yhteydessä alueelle tullaan rakentamaan myös kaapelikaivo. Aluetta voidaan pohjauksen ja asfaltoinnin jälkeen käyttää tarvittaessa linja-autojen väliaikaiseen pysäköintiin tai ajoneuvojen lisäpysäköintialueena. Alueen käytön mahdollistamiseksi tällä osalla sijaitsevat männyt (kahdeksan kappaletta) joudutaan poistamaan saneeraustyön yhteydessä.

Päätös Hyväksyn edellä suunnitelmaan ”Juankosken torin saneeraus” esitetyt toimenpiteet puiden poistosta.

Toimivallan peruste Kaupunkiympäristön palvelualueen toimintasääntö § 10

|  |  |
| --- | --- |
| Ari Räsänen |   |
| suunnittelupäällikkö |   |

Asiakirja on allekirjoitettu koneellisesti Kuopion kaupungin asianhallintajärjestelmässä. Allekirjoituksen oikeellisuuden voi todentaa kirjaamosta.

 Valmistelija

|  |
| --- |
| Juha Karppinen, puh. +358 44 718 5070 |

 etunimi.sukunimi(at)kuopio.fi

Liitteet Oikaisuvaatimusohje

|  |
| --- |
| 6824/2018 RS\_0024\_poistettavat männyt Juankosken tori |

Tiedoksi Kaupunginhallitus

 Kaupunkirakennelautakunta

Nähtävänäolo Päätös on yleisesti nähtävänä Kuopion kaupungin verkkosivuilla [www.kuopio.fi/paatoksenteko](http://www.kuopio.fi/paatoksenteko) 6.3.2019

**Liite A kuntalain mukainen oikaisuvaatimusohje**

**Oikaisuvaatimusoikeus**

Päätökseen tyytymätön voi tehdä kirjallisen oikaisuvaatimuksen.

Oikaisuvaatimuksen saa tehdä se, johon päätös on kohdistettu tai jonka oikeuteen, velvollisuuteen tai etuun päätös välittömästi vaikuttaa (asianosainen) sekä kunnan jäsen.

**Oikaisuvaatimusviranomainen**

Kaupunkirakennelautakunta

Postiosoite PL 1097, 70111 KUOPIO

Käyntiosoite Suokatu 42

Puhelin 044 718 5113 tai 044 718 5110

Sähköposti kaupunkiymparisto(at)kuopio.fi

**Oikaisuvaatimusaika ja sen alkaminen**

Oikaisuvaatimus on tehtävä **14 päivän kuluessa** päätöksen **tiedoksisaannista**. Kunnan jäsenten katsotaan saaneen päätöksestä tiedon seitsemän päivän kuluttua siitä, kun pöytäkirja on asetettu yleisesti nähtäväksi Kuopion kaupungin verkkosivuille www.kuopio.fi/paatoksenteko. Asianosaisen katsotaan saaneen päätöksestä tiedon, jollei muuta näytetä, seitsemän päivän kuluttua kirjeen lähettämisestä, kolmen päivän kuluttua sähköpostin lähettämisestä, saantitodistuksen osoittamana aikana tai erilliseen tiedoksisaantitodistukseen merkittynä aikana. Tiedoksisaantipäivää ei lueta oikaisuvaatimusaikaan.

**Oikaisuvaatimuksen sisältö ja toimittaminen**

Oikaisuvaatimuksesta on käytävä ilmi vaatimus perusteineen ja se on tekijän allekirjoitettava.

Oikaisuvaatimuksen voi toimittaa myös telekopiona (faksina) tai sähköpostina. Sähköistä asiakirjaa ei tarvitse täydentää allekirjoituksella, jos asiakirjassa on tiedot lähettäjästä, eikä asiakirjan alkuperäisyyttä tai eheyttä ole syytä epäillä.

Oikaisuvaatimus on toimitettava oikaisuvaatimusviranomaiselle viimeistään määräajan viimeisenä päivänä ennen viraston virka-ajan päättymistä tai mikäli määräajan viimeinen päivä on pyhäpäivä tai muu sellainen päivä, jona työt virastoissa on keskeytettävä, ensimmäisenä arkipäivänä sen jälkeen.

Sähköisen viestin (faksin tai sähköpostin) katsotaan saapuneen viranomaiselle silloin, kun se on viranomaisen käytettävissä vastaanottolaitteessa tai tietojärjestelmässä siten, että viestiä voidaan käsitellä.

Oikaisuvaatimus toimitetaan aina omalla vastuulla. Postiin asiakirjat on jätettävä niin ajoissa, että ne ehtivät perille ennen oikaisuvaatimusajan päättymistä.